stanford-oval/wikipedia huggingface dataset:
נישואים פיקטיביים
הערות שוליים

↑  Yoav, המדריך המלא לקבלת אזרחות ישראלית - עורך דין אזרחות ישראלית, באתר פורטל האזרחות וההגירה לישראל, ‏2017-07-24
↑  דוגמאות: בג"ץ 7348/08 המלט גריגוריאן נ' משרד הפנים, ניתן ב-5.1.2010
בג"ץ 4632/04 יימס אוקפור נ' משרד הפנים, ניתן ב-9.7.06, שבו נימק משרד הפנים את שלילת האזרחות: "נישואיו לאירית היו נישואי בזק שנמשכו זמן קצר בלבד והסתיימו בפועל זמן קצר לאחר שהוענקה לו אזרחות ישראלית על יסוד הנישואין. בנוסף, גרסתו של העותר בדבר חייו המשותפים עם אירית נמצאה בלתי מהימנה. כל אלה ועימם המידע הנוסף שהתקבל במשרד הפנים מבססים לשיטת המשיבים ראיות מנהליות המלמדות על כך שהעותר לא היה 'בן זוג' של יהודיה וכי קשר הנישואין בישראל נועד אך לצורכי קבלת המעמד."
↑  ע"פ 3363/98 קניאז'ינסקי נ' מדינת ישראל, פ"ד נג(2)
↑  Meagan Nell, What Is Marriage Fraud?
↑  חתונה פיקטיבית תמורת גרין קארד: תושבת ניו ג'רזי נתפסה בשקר במהלך הריאיון במשרד ההגירה, באתר hebrewnews.com (באנגלית)
↑  What you Need to Know about Sham Marriages, The Solicitors Group (באנגלית בריטית)
↑  Fedlex, www.fedlex.admin.ch
↑  Sham Marriages: Tie the Knot, Do the Time, Ministry of Home Affairs (באנגלית)
↑  תום שגב, ימי הכלניות: ארץ ישראל בתקופת המנדט, כתר, 1999, עמ' 307-308
↑  דבורה ברנשטיין, נישואים פיקטיביים - רווקות מחפשות מוצא
↑  החתונה שלא הייתה, באתר סגולה
↑  הרבנות הראשית לארץ-ישראל והנישואין הפיקטיביים בשנות ה-30 / שולמית אליאש, באתר www.daat.ac.il
| --- | --- |
בקרת זהויות :  GND: 4248061-9 
אישור המנדט לאזרחות בפלשתינה
גברים ישראלים עם רעיות "פיקטיביות" על אוניה בדרך לארץ ישראל, 1937
הפועל לוד

ערך זה עוסק בקבוצת הפועל לוד, שנוסדה לראשונה ב-1949. אם התכוונתם לקבוצת הפועל בני לוד, שנוסדה ב-1997, ראו .
חגיגות בלוד עם עליית הפועל לוד לליגה הלאומית, 1963
מספר משחקני הפועל לוד במסיבת העלייה לליגה הלאומית 1963.
הפועל לוד בני רגב היא קבוצת כדורגל ישראלית מהעיר לוד, ששיחקה בעבר בליגה הראשונה וזכתה בגביע המדינה בשנת 1984. הקבוצה פורקה בשנת 2002 והוקמה מחדש תחת השם מקסים לוד. הקבוצה החדשה העפילה עד לליגה הארצית אבל פורקה אף היא. בקיץ 2011 הוקמה הפועל לוד בשלישית והיא שיחקה בליגה ג' מרכז. בקיץ 2017 הוקמה הקבוצה מחדש בשם מועדון ספורט הפועל לוד. באפריל 2018 העפילה הקבוצה לליגה ב'. בתום עונת 2022/2023 העפילה הקבוצה לליגה א' דרום, וחזרה לליגה השלישית בטיבה לאחר יותר מ-20 שנים. בתום עונת 2023/2024, נקרא המועדון בשם "הפועל לוד בני רגב", על שמו של ראש עיריית לוד לשעבר.
תארים

גביע המדינה: 1983/1984
אלוף האלופים: 1984
שחקנים בעבר ובהווה

ראו: רשימת כדורגלני הפועל לוד
ראו גם

בית"ר לוד
לקריאה נוספת

זוהיר בהלול, רמי ברוש, יגאל ביטון, האנציקלופדיה לכדורגל ישראלי, כרך ג', עמ' 259 - 260, הוצאת ישראגול, 2011
הערות שוליים

↑  דף קבוצת הפועל לוד בני רגב, באתר ההתאחדות לכדורגל בישראל, ‏03/11/2024
↑  גילי כהן, בלוד הקימו מדש את קבוצת הכדורגל הפועל המקומית, באתר הארץ, 15 באפריל 2011
↑  יונתן גינזבורג, ‏מחווה: הפועל לוד תיקרא על שם בני רגב ז"ל, באתר ONE‏, 7 ביולי 2024
↑  כדורגל - מישחק ידידות, על המשמר, 8 ביולי 1949
1 2  הפועל לוד חגג הישגיו, דבר, 16 באוגוסט 1959
↑  לוח משחקי הכדורגל, הארץ, 9 בדצמבר 1949
סיבוב מלא בליגה המיוחדת, על המשמר, 16 בדצמבר 1949
↑  ישראל פז, מתחילים המבחנים בצפון, על המשמר, 19 ביולי 1957
↑  הפול לוד יתמודד מחר בבת ים, על המשמר, 11 בדצמבר 1959
↑  הפועל לוד וחדרה, שעלו מליגה ב׳ בראש ליגה א׳, הארץ, 28 באוקטובר 1962
↑  שמשון לוונקרון, הפועל לוד עשתה זאת בשנתיים, דבר, 3 ביוני 1963
↑  ברכות ל"הפועל" לוד לעליתה לליגה הלאומית, דבר, 9 ביוני 1963
↑  יאיר שטרן, אבוטבול ולזר השאירו את לוד המומה, מעריב, 13 באפריל 1964
↑  ישראל פרץ, התפטר מאמן לוד קדוש, מעריב, 10 בנובמבר 1977
1 2  קפיטולניק יאמן את לוד, חדשות, 21 ביוני 1984
↑  האלופה ירדה על ארבע - הפועל לוד, מחזיקת הגביע, זכתה בתואר אלוף האלופים לאחר נצחון 4-l על מכבי חיפה, חדשות, 7 ביוני 1984
↑  אלי עזור, קפיטולניק לסיים היום את תפקידו בלוד, חדשות, 29 באוקטובר 1984
אלי עזור, רגב להנהלת לוד: החזירו את קפיטולניק, חדשות, 5 בנובמבר 1984
↑  אלי עזור, לוד סוגדת עם קדוש, חדשות, 6 בנובמבר 1984
↑  אלי עזור, קדוש התפטר מאימון הפועל לוד, חדשות, 2 באפריל 1985
↑  להפועל לוד - ברכות לעלייה לליגה הלאומית, חדשות, 8 ביוני 1986
1 2  רפי ממן, המצוקה הכספית ניגנה ללוד את שירת הברבור, מעריב, 26 באפריל 1988
↑  שווה שורה, באתר הארץ, 9 באוקטובר 2002
↑  לאומית: הפועל ירושלים עלתה מעל לקו האדום, באתר הארץ, 6 באפריל 2007
↑  לי בוץ‏, מקסים לוד הורדה לליגה א', באתר וואלה, 7 באוגוסט 2007
↑  יונתן גינזבורג, ‏"בליגה ב' שומעים 'הפועל לוד' ובאים להקיז דם", באתר ONE‏, 4 בנובמבר 2021
↑  יונתן גינזבורג, ‏לוד פותחת עונה בליגה א' ורוצה לאחד את העיר, באתר ONE‏, 1 בספטמבר 2021
ליאם גלאגר

| --- | --- |

 לידה:  21 בספטמבר 1972 (בן 52) מנצ'סטר, אנגליה
 שם לידה:  ויליאם ג'ון פול גלאגר
 מוקד פעילות:  הממלכה המאוחדת 
 תקופת הפעילות:  מ-1991
 עיסוק:  מוזיקאי, זמר-יוצר
 סוגה:  רוק • רוק אלטרנטיבי • הארד רוק • בריטפופ
 שפה מועדפת:  אנגלית 
 כלי נגינה:  שירה, תוף מרים, גיטרה
 חברת תקליטים:  קריאיישן רקורדס, ביג בראדר רקורדינגס, אפיק רקורדס, Beady Eye Recordings 
 בן או בת זוג:  פטסי קנזיט (1997–2001) Nicole Appleton (2008–2014) 
 צאצאים:  Molly Moorish Gallagher 
 מספר צאצאים:  4 
 http://liamgallagher.com
 פרופיל ב-IMDb
 
ויליאם ג'ון פול גלאגר (באנגלית: William John Paul Gallagher; נולד ב-21 בספטמבר 1972) הוא סולן לשעבר של הלהקות "Beady Eye" ו"אואזיס". הוא גם מייסד חברת הביגוד המצליחה Pretty Green. אלבום הסולו של גלאגר, "As You Were", יצא ב־6 באוקטובר 2017 והיה להצלחה מסחררת. האלבום דורג בראש מצעד האלבומים בבריטניה וקיבל מעמד שלאלבום זהב, עם למעלה מ-103,000 יחידות שנמכרו בתוך שבוע מצאת האלבום, האלבום היה לאלבום התשיעי מבין האלבומים הנמכרים ביותר באותו עשור בבריטניה. אלבום הסולו השני שלו Why Me? Why Not נכנס לראשונה למצעד הבריטי עם צאתו ב־27 בספטמבר 2019. האלבום העשירי שלו בתרשים (כולל שמונה עם אואזיס), הוא אלבום הויניל הנמכר ביותר בשנת 2019. הסינגל הראשי של מהאלבום "למה אני? למה לא" - "Shockwave" - הפך לאחד מלהיטי הסולו הגדולים ביותר שלו ולסינגל הוויניל הנמכר ביותר של שנת 2019.
ילדותו

ליאם נולד בבורנייג', פרבר של העיר מנצ'סטר, כילד השלישי והצעיר ביותר לאביו תומאס גלאגר ולאמו פגי, ממוצא אירי.
אביו של ליאם, תומאס, היה אלים לעיתים קרובות כלפי בני המשפחה ואף על פי שאחיו הגדולים של ליאם, פול ונואל, סבלו מכך יותר ממנו, ליאם העיד כי התנהגות זו מצד אביו השפיעה עליו רבות כילד וגרמה לו לרצות להיות אומן.
כשליאם היה בן 10, אימו פגי לקחה אותו ואת אחיו ועזבה את הבית. אף על פי שליאם נהג לראות את אביו מדי פעם לפעם כאשר היה נער, טוען ליאם כי הרבה מן המשקעים ביניהם נשארו עד עצם היום הזה.
בתקופת ילדותם, יחסיו של ליאם גלאגר עם אחיו הבכורים, פול ונואל, התאפיינו במתיחות מסוימת. האחים הבכורים התמודדו עם התנהגותו הפרובוקטיבית של ליאם, שהתבטאה בנטייתו להרגיז את סביבתו, במיוחד את נואל, עמו חלק חדר משותף.
משפחת גלאגר הייתה ידועה בנטייתה להסתבך בעימותים שונים, בעיקר בשנות הנעורים. אירוע משמעותי בהקשר זה התרחש כאשר ליאם הורחק מבית הספר בגיל 15, בעקבות מעורבותו במספר אירועי אלימות.
בתקופה זו גם נהג לגנוב זוגות אופניים מחנויות מקומיות במנצ'סטר. ליאם אהב מאד ספורט, ובעיקר כדורגל - ולא התעניין במוזיקה בכלל. הוא מספר כי יום אחד קיבל פטיש לראש, באחד מבין עימותיו הרבים, ובאותו יום הגיע הביתה והרים את הגיטרה.
נואל ציין שליאם גילה עניין מועט מאוד במוזיקה עד שנות צעירותו המאוחרות. עם זאת, ליאם היה בטוח ביכולתו לשיר והחל להקשיב ללהקות כגון הסטון רוזס, המי, הקינקס, הג'אם, טי רקס והביטלס שאת סולנה, ג'ון לנון, העריץ.
אואזיס

בשנת 1991 הקים ליאם את להקת "הגשם", שבעתיד תיקרא אואזיס. הלהקה כללה את ליאם כסולן וכותב שירים ובנוסף שלושה חברי ילדות שלו; פול ארתורס כגיטריסט של הלהקה, פול מקגוויגן כנגן גיטרת הבס וטוני מק'קרול כמתופף.
הלהקה הופיעה בעיקר במועדונים קטנים ובפאבים ברחבי מנצ'סטר ונודעה בזריעת הרס ובלאגן בהופעותיהם שלעיתים קרובות קוצרו בעקבות תגרות. כאשר ליאם ראה שהלהקה לא מתקדמת הוא ביקש מאחיו הגדול, נואל, לעזור ולהצטרף ללהקה. נואל הסכים בתנאי שהוא יהיה מנהיג הלהקה וכותב השירים שלה, ובנוסף הוא החליט לשנות את שם הלהקה לאואזיס.
תחת הדרכתו של נואל, השיגו אואזיס חוזה הקלטות והקליטו את אלבומם הראשון, "Definitely Maybe", שבאותו הזמן היה אלבום הבכורה שנמכר במהירות הרבה ביותר בהיסטוריה של בריטניה. מאז יציאת אלבום הבכורה של הלהקה באוגוסט 1994 התפרסם גלאגר בזכות קולו וסגנון שירתו המיוחדים בנוסף לאישיותו הצבעונית שהתבטאה בריבים תכופים עם הפפראצי וצריכת סמים ואלכוהול מרובה.
כאשר אואזיס פרצו לזירה הציבורית, ליאם גלאגר הולל על ידי התקשורת כאחד מהסולנים הטובים ביותר בהיסטוריה של בריטניה ושובח על הופעותיו החיות בהם נתן מאמץ משל היה באולפן.
אלבומה השני של הלהקה, "‎(What's The Story) Morning Glory?‎", שיצא לאור באוקטובר 1995, היה אפילו מצליח יותר, והפך לאלבום השלישי הנמכר ביותר בכל הזמנים בבריטניה. בנוסף, טקס פרסי המוזיקה הבריטית היוקרתי בחר בו לאלבום הטוב ביותר בבריטניה ב-30 השנים האחרונות.
במהלך הקריירה אואזיס ניגנו באלפי הופעות ברחבי העולם, אך אחת מהם, בשנת 1996, הייתה להופעה הגדולה ביותר בהיסטוריה של בריטניה: אואזיס הופיעו בניברות' פארק מול 400,000 איש במהלך שני לילות. הביקוש לכרטיסים היה של כ-2.6 מיליון איש - שיא כל הזמנים בבריטניה. ההופעה נחשבת מאז לאייקונית וכמסמלת את הרוח החדשה במוזיקה הבריטית של שנות ה-90.
בתקופת הזמן הזו, סוקרה בהרחבה בתקשורת הבריטית היריבות של אואזיס עם להקת רוק אלטרנטיבי נוספת, בלר. הסגנון השונה בין אואזיס, להקה אשר מזוהה עם מעמד הפועלים של צפון-מערב אנגליה, ובלר, להקה אשר מזוהה עם מעמד הביניים של דרום מזרח אנגליה, הפך את שתי הלהקות ליריבות טבעיות.
אלבומה השלישי של הלהקה, "Be Here Now", פורסם ב-21 באוגוסט 1997 וקבע שיא חדש כאלבום שנמכר הכי מהר בהיסטוריה של בריטניה.
בשנת 2000 חזרו אואזיס עם אלבומם הרביעי, "Standing on the Shoulder of Giants", כאשר שניים ממייסדי הלהקה, פול ארתורס ("בונהד") ופול מקגוויגן, עוזבים אותה בזמן הקלטות האלבום ומשאירים את גלאגר להיות השריד היחיד מלהקת "הגשם".
באלבום זה החל גלאגר לכתוב שירים עבור הלהקה.
השיר שבסופו של דבר נכנס לאלבום נקרא Little James, שיר שנכתב על בנה של אשתו הראשונה - פטסי קנזיט. האלבום, ביחד עם השיר, זכה לביקורות מעורבות מהמבקרים.
האלבום הבא של אואזיס, "Heathen Chemistry", שיצא בשנת 2002, סיפק עוד שלושה שירים אשר נכתבו על ידי ליאם גלאגר.
הבולט מבין שיריו באלבום זה הוא Songbird, בלדה אקוסטית שכתב לאהובתו, חברת להקת הבנות אול סיינטס, ניקול אפלטון.
גם באלבומם השישי של הלהקה "Don't Believe The Truth", שיצא בשנת 2005, כתב גלאגר שלושה שירים נוספים עבור הלהקה אשר אותם גם הלחין.
בשנת 2008 יצא אלבומם האחרון של הלהקה "Dig Out Your Soul", ובו עוד שלושה שירים שנכתבו על ידי ליאם, כאשר השיר I'm Outta Time יצא כסינגל והיה לאחד השירים המצליחים ביותר באלבום.
אואזיס התפרקו בסוף אוגוסט 2009 לאחר שנואל גלאגר פרש מן הלהקה בטענה שאינו יכול לעבוד יותר עם אחיו ליאם יום אחד נוסף. השניים לא דיברו מאז.
לאחר אואזיס

מספר חודשים לאחר פירוק הלהקה, ליאם הודיע כי ימשיך ליצור מוזיקה עם החברים לשעבר מאואזיס, בתוספת גיטריסט מחליף לנואל. שמה החדש של הלהקה הוא Beady Eye.
האלבום הראשון של הלהקה יצא לאור ב-28 בפברואר 2011 בשם "Different Gear, Still Speeding". גלאגר עורר סערה בתקשורת לאחר שהתייצב לקבל את פרס האלבום הטוב ביותר ב-30 השנה האחרונות בבריטניה, "‎(What's The Story) Morning Glory?‎" בטקס הבריטס בשם להקתו לשעבר, הוא נשא נאום קצרצר בו הודה לחברי הלהקה בזמן עשיית האלבום, אך לא הודה לאחיו שכתב והלחין את כל השירים באלבום. הוא המשיך והודה למעריצים, ולאחר שסיים השליך את הפרס והמיקרופון אל הקהל וירד מהבמה. עובדי הבמה נאלצו להתחנן להשבת המיקרופון שיועד למגיש הבא שהיה אמור לעלות.
ב-1 ביוני 2017 הוציא את הסינגל "Wall Of Glass" מתוך אלבום הסולו הראשון שלו "As you Were", שיצא ב-6 באוקטובר של אותה שנה. סינגלים נוספים מהאלבום הם: "Greedy Soul" ,"Chinatown", "Come Back To Me", ו-"For What It's Worth" שפורש רבות כשיר התנצלות על מעשיו המגונים בעבר.
ב-7 ביוני 2019 שחרר את השיר Shockwave לקראת אלבומו השני "Why Me? Why Not" שיצא ב-20 בספטמבר.
חייו האישיים

ב-7 באפריל 1997 התחתן גלאגר עם הדוגמנית והשחקנית האנגלית פטסי קנזיט. נישואים אלו לא היו יציבים גם בשל תקריות שונות עליהן דווח באותה תקופה בצהובונים הבריטיים. בינואר 1998 נולדה בתו הבכורה מולי, כתוצאה מרומן עם הזמרת האנגלית ליסה מוריש בלוס אנג'לס אשר הרתה כשבוע לאחר נישואיו לקנזיט. ילדם היחיד של קנזיט וגלאגר, לנון פרנסיס, נולד בספטמבר 1999 ונקרא על שם ג'ון לנון ואז גם נתן גאלאגר את הריאיון היחיד לעיתונות הישראלית (לכתב בועז כהן מהעיתון ידיעות אחרונות. פורסם במגזין 7 לילות). הזוג התגרש שנה לאחר מכן.
צאצאו השלישי ובנו השני של גלאגר, ג'ין, נולד לחברתו באותה תקופה ניקול אפלטון ב-2 ביולי 2001. כאשר יצא מבית החולים לאחר הלידה הבחין ליאם בצלם פפראצי ובתגובה דחף את מצלמתו לפניו.
באפריל 2014 הזוג התגרש, לאחר שהתגלה כי לליאם יש ילדה מחוץ לנישואין כתוצאה מרומן עם עיתונאית איטלקייה.
במהלך חופשה באוגוסט 2019 הציע ליאם נישואים לחברתו דבי גוויתר. השניים היו אמורים להינשא באיטליה בקיץ 2019 אך חתונתם נדחתה. השניים גרים בשכונת הייגייטס בלונדון.
גלאגר ידוע כאוהד מושבע (מילדות) של קבוצת הכדורגל מנצ'סטר סיטי.
הערות שוליים

↑  The fastest-selling debut albums of the decade so far. Official Charts Company. Retrieved 14 October 2017.
↑  "Liam Gallagher scores second solo Number 1 album, fastest-selling vinyl album of 2019: "Now that's what I call biblical!".
↑  "WATCH: Liam Gallagher confirms Why Me? Why Not release date"
↑  "Gallagher: 'Abuse Made Me a Better Artist'". Contact Music. 23 בנובמבר 2007. נבדק ב-15 בדצמבר 2007. {{cite news}}:  (עזרה)
↑  חופשי זה לגמרי לבד: החדש של ליאם גאלאגר הוא מתנה למתגעגעי אואזיס, באתר וואלה, 9 באוקטובר 2017
↑  ליאם גאלאגר: אם לא פטסי אז לפחות נואל, באתר וואלה, 8 ביולי 2000
| --- | --- |
בקרת זהויות :  BnF: cb14179829f (data)  GND: 137802404  ISNI: 0000 0000 7841 2962  LCCN: nb2011020632  MusicBrainz: 1f2345fa-344e-4863-a1d7-3958d57f4301  NKC: xx0098275  VIAF: 85984098   WorldCat (עם VIAF): 85984098
עאבוד

| --- | --- |

 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 שטח:  15 קמ"ר
 אוכלוסייה:  ‏
  ‑ בכפר:  2,667 (2016)
 קואורדינטות:  32°00′54″N 35°04′05″E﻿ / ﻿32.015016666667°N 35.068133333333°E﻿ / 32.015016666667; 35.068133333333 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) עאבוד(למפת גוש דן רגילה) עאבוד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עאבוד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עאבוד  he tabBackground:;tabBorder:#aaa;defaultTab:0;
הכנסייה היוונית בעאבוד, 1932. התמונה צולמה במסגרת טיול מודרך של חיים ברגר.
עָאבּ֫וּּּד (בערבית: عابود) הוא כפר ברשות הפלסטינית בנפת רמאללה ואל-בירה, בגובה של כ-375 מטר מעל פני הים, כ-30 ק"מ מערבית לרמאללה. הכפר גובל בגדר ההפרדה ומערבית לו נמצא היישוב בית אריה-עופרים.
מקור השם אינו ידוע לחוקרים. על פי הפטריארכיה הלטינית בירושלים השם עאבוד הוא ממקור סורי ופירושו "אמן", "יוצר" ו"יוצר".
היסטוריה

ליד הכפר יש אזור שנקרא "מקטעא עאבוד" (בעברית: מחצבות עבוד) שבו נמצאו מערות קבורה מהתקופה הרומית בארץ ישראל. ראה: מערות עאבוד וכן מערה קרסטית גדולה, שבה נתגלו ממצאים מהתקופה הכלכוליתית, הברונזה התיכונה, תקופת הברזל, התקופה הרומית, הביזנטית והמוסלמית הקדומה. במהלך מרד בר כוכבא, נעשה שימוש במערה זו וארכאולוגים משערים שבתקופה הרומית הקדומה, עבוד היה כפר יהודי, שככל הנראה נפגע במהלך מרידות יהודה ברומא ותושביו נטשו אותו.
במרכז הכפר נמצאים שרידים מהתקופה הרומית. מערבית לכפר, על ראש גבעה, נמצאים שרידי כנסייה על שם ברברה הקדושה. בכנסייה יש כתובת בארמית נוצרית המציינת שהיא הוקמה בשנת 1058.
היסטוריה > התקופה המוסלמית המוקדמת

במהלך התקופה המוסלמית המוקדמת, היישוב הנוצרי בכפר עבר תהליך של ערביזציה, ואימץ את השפה הערבית. השימוש בשפה הארמית הנוצרית הארץ ישראלית כשפת הדיבור היומיומית פסק, אך עדיין נעשה בה שימוש באותה התקופה כשפה ליטורגית באירועים טקסיים ובמהלך התפילה.
בתקופת השושלת הפאטמית נזיר בן הכפר הקים את מנזר "דיר אל-כאוכב" סמוך לכפר.
היסטוריה > התקופה הצלבנית

בתקופה הצלבנית נקרא הכפר "קאסל סנטה מריה" (Casale Santa Maria), רוב התושבים היו נוצרים אורתודוקסים ועסקו בחקלאות והכפר לא היה מבוצר. מיעוטם של התושבים היו מתיישבים צלבנים, שעזרו בשיפוץ והרחבת הכנסייה בכפר. בשנת 1167 מכר בלדווין הרביעי, מלך ירושלים את הכפר למסדר ההוספיטלרים והם השתמשו בהכנסות מהכפר, למימון רכישת לחם לבית החולים שלהם בירושלים.
היסטוריה > התקופה האיובית

בשנת 1225, יאקות אל-חמאווי כתב כי עאבוד הוא "כפר קטן בג'ונד פילסטין, ליד ירושלים. השם הוא במקור בשפה העברית, ועבר ערביזציה".
היסטוריה > התקופה העות'מאנית

בשנת 1870, ביקר חוקר ארץ ישראל ויקטור גרן בכפר, והעריך שגרו בו כ-800 תושבים, מחציתם נוצרים אורתודוקסים ומחציתם מוסלמים. גרן כתב: ”בשעה ארבע הגעתי לעבוד. בדרכי משם מערבה ראיתי אגב אורחא, על תלה, את כנסיית ברברה הקדושה, שכבר הזכרתי. אחר כך, בשעה ארבע ושבע עשרה דקות, התעכבתי בין מחפורות נהדרות שנחצבו לאורך הדרך בצוקים, והן קרויות מקטע עבוד (מחצבת עבוד). אכן משתרעות שם מחצבות בשטח גדול מאוד, שהוסבו אחר כך, כבר בימי קדם, למערות קבורה. צלעות גבעה מוארכת, הבנויה מסלע קשה מאוד וצפוף מאוד, נוקרו מכל עבר, בתחילה בוודאי כדי להפיק מהן אבני גזית נאות, ואחר כך כדי לכרות שם קברים. להלן תיאור אלה שנראו לי המעניינים ביותר. תחילה בחנתי מצבת קבורה גדול אשר בשני עברי שער פרוזדורו יש אומנות שעוצבו בעבי הסלע. מלמעלה יש אבן מגולפת בחן. עיטוריה העיקריים הם שושנות, דיסקיות, ובמרכז אשכול ענבים נהדר בין שני זרי פרחים...”.
אוכלוסייה

| 0 | 1 | 2 | 3 |
| --- | --- | --- | --- |
מפקדי אוכלוסין כפר עאבוד
| שנה | תושבים | מקור | הערות |
| 1870 | 800 |  | מחציתם נוצרים אורתודוקסים ומחציתם מוסלמים |
| 1922 | 754 |  | מהם: 352 מוסלמים ו-402 נוצרים |
| 1931 | 910 |  | ב 215 בתים |
| 1945 | 1,080 |  |  |
| 1961 | 1,521 |  |  |
| 1967 | 1,043 |  |  |
| 1982 | 1,043 |  |  |
| 1987 | 1,610 |  |  |
| 1997 | 1,738 |  |  |
| 2005 | 2,374 |  |  |
| 2007 | 2,539 |  | מתוכם: 418 קתולים ו-375 יוונים אורתודוקסים |
| 2016 | 2,667 |  | מוסלמים ונוצרים (קתולים ויוונים-אורתודוקסים) |
אדמות חקלאות ומים

בסקר הכפרים 1945 בארץ ישראל נמצא ששטח הכפר הוא כ-15,007 דונם, מתוכם 7 דונם מושע.
כיום, השטח הבנוי הוא כ-55 דונם, 6,748 דונם משמשים לחקלאות ו-8,204 דונם הן אדמות בור.
בפברואר 1980 חתם מפקד האזור על צווים להפקעת כ-1,000 דונם של תושבי הכפר, לצורך הקמת בית אריה-עופרים. הממשלה אישרה את התכנית למרות התנגדות סגן ראש הממשלה יגאל ידין שסבר שלא הייתה סיבה ביטחונית להפקעה.
בהסכם אוסלו ב' סווגו כ-2,462 דונם שהם כ-16.8% מאדמות הכפר כשטח B, ו-12,193 הדונם הנותרים שהם כ-83.2% כשטח C.
מצפון לכפר יש מספר מעיינות, הממוקמים על אדמה פרטית ומשמשים את תושבי הכפר להשקיה של גידולי שלחין. באחד המעיינות, עין אל-מע'ארה, בנה בעל הקרקע מתחם הכולל בריכת שחייה ומסעדה. בסמוך נמצאים גם שרידים של שתי טחנות קמח עתיקות שאליהן מובילות אמות מהמעיינות.
מאז 1967, ישראל מונעת קידוח בארות, כדי לא לפגוע באקוויפר ההר, שהמהווה מאגר מי התהום הגדול בישראל.
פח"ע

ב-28 בפברואר 1988 נסעו שלושה ישראלים דרך הכפר, נתקלו במחסום אבנים ונרגמו באבנים. אחד הנוסעים ירה בתוקפים ומן הירי נהרגו שני מתושבי הכפר. המשטרה עצרה שניים מהנוסעים, ובית המשפט הורה על שחרורם לאחר שקבע שהראיות הצביעו על כך שהירי בוצע להגנה עצמית.
בתקופת האינתיפאדה הראשונה עבר כביש 465 בתוך הכפר. בעקבות מספר מקרים של השלכת אבנים והקמת מחסומים, הפכה התנועה לבלתי אפשרית והוחלט על סלילת כביש עוקף עאבוד.
מאבק נגד גדר ההפרדה

בשנת 2005 החלה ישראל בהקמת גדר ההפרדה. באזור הכפר, הגדר לא נבנתה על תוואי הקו הירוק, אלא כ-5 קילומטר ממזרח, כך שהכפר איבד את האדמה שעליה נבנתה הגדר ונוצר מצב שכ-3,900 דונם, כרבע מהאדמות החקלאיות של הכפר, נמצאות מצידה השני של הגדר. החל מה-18 בנובמבר 2005, במשך מספר חודשים, נערכה ליד הכפר מדי שבוע, ביום שישי, הפגנה נגד בניית הגדר. בהפגנות נטלו חלק תושבים מהכפר, פעילי שמאל רדיקלי ישראלים (בעיקר חברי "אנרכיסטים נגד הגדר") וכן פעילים ממדינות זרות.
במאי 2006 דחה בית המשפט העליון שתי עתירות נגד תוואי הגדר. עתירה אחת הוגשה מטעם המועצה המקומית בית אריה, ונטען בה כי אין ביכולתו של תוואי הגדר המתוכנן לספק מענה הולם לצורכי הביטחון של היישוב ותושביו, ומנגד תושבי עאבוד הגישו עתירה וביקשו מבית המשפט להורות על ביטול תוואי הגדר או הסטתו מערבה. לטענתם, התוואי שנקבע גורם לתפיסת קרקעות חקלאיות, לעקירת למעלה מ-1,000 עצי זית, וכן לניתוק תושבי הכפר מאלפי דונמים שנותרו מצידה המערבי של הגדר. בית המשפט דחה את שתי העתירות, וקבע שתוואי הגדר מספק את צורכי הביטחון של תושבי בית אריה, וכן שהתוואי הוא תוצאה של איזון מידתי שערך המפקד הצבאי בין צורכי הביטחון, זכויות התושבים הישראלים, וזכויות התושבים הפלסטינים.
חינוך

בכפר יש ארבעה בתי ספר. שני בתי ספר ממשלתיים באחריות משרד החינוך של הרשות הפלסטינית: בית ספר תיכון לבנים, ובית ספר מעורב שבו לומדים בנים ובנות. ושני בתי ספר פרטיים: בית ספר יסודי מעורב ובית ספר תיכון של הפטריארכיה הלטינית.
צמחיית ארץ ישראל

צמחיית ארץ ישראל היא שם כולל לצמחים הגדלים בר ברחבי ישראל וסביבתה, מלבד צמחי תרבות הגדלים בזכות פעולת אדם. צמחיית הארץ כוללת כ-2,710 מינים המתחלקים ל-130 משפחות, מתוכם 264 מינים הוגדרו כצמחים מוגנים על פי חוק.
פרחים שונים בארץ ישראל
הצומח בארץ מתאפיין בגיוון רב עקב ריבוי אזורי האקלים השונים של ארץ ישראל. החל מההאזור האירנו-טורני המאפיין את צפון ישראל וכלה באקלים המדברי של הנגב. צורות הצומח הנפוצות בארץ ישראל הם החורש הים-תיכוני, הבתה והגריגה.
השיחי חורש האופייניים לארץ ישראל הם הזית, האלון, האלה, התאנה, החרוב והשיטה. בארץ ישראל מספר עצים עתיקים, שנשמרו הודות לפולחן מקומות וקברים קדושים וכן חקלאות מצד תושבי הארץ לאורך ההיסטוריה. עם הקמתה החלה קרן קיימת לישראל בנטיעת יערות רבים, רובם הם יערות מחטניים.
בארץ ישראל פרחים רבים, כאשר האהובים והידועים ביותר ביניהם הם כלנית מצויה, רקפת מצויה, אירוסי ההיכל, צבעוני, נרקיס, תורמוס ההרים ושושן צחור – כולם צמחים מוגנים בישראל. לצידם פורחים בשפע גם חרציות, סביונים, לוטם, פרג אגסני, חרדל השדה, פשתה שעירה, מרגנית השדה ומספר מינים פולשים בהם החמציץ הנטוי וטיונית החולות.
נוף סלעי בהרי השומרון
מרבד אדום של פרחי כלנית מצויה ביער שוקדה
צמחייה טבעית ארצישראלית בעמק האלה
תמונה משנת 1894 בה נראה הר הכרמל כשהוא מכוסה חלקית בצמחיית בתה. כיום מכוסה ברובו בחורש ים-תיכוני טבעי ויערות מחט נטועי אדם.
נוף הצומח

נוף צומח הוא המראה של חבל ארץ מסוים מבחינת הצמחים הגדלים בו – גודלם, צפיפותם, צורות החיים הנפוצות, שכיחות יחסית של צורות חיים וכדומה. נוף הצומח הוא ביטוי מדויק מאוד של תנאים פיזיים בשטח ושל ההיסטוריה של ההפרעות שעבר השטח.
נופי הצומח האופייניים והנפוצים בארץ, הם:
חורש – נוף צומח אופייני לחבל הים-תיכוני, המתאפיין בכיסוי צומח רצוף (כל מקום תפוס על ידי צמחים), בו שולטים עצים נמוכים, סבוכים מאוד, ירוקי-עד. החורש אופייני בעולם לאזורים ים-תיכוניים בעלי כמות משקעים נמוכה יחסית (400–800 מ"מ), חורף מתון וקיץ יבש.
גריגה – נוף צומח אופייני לחבל הים-תיכוני, עם כיסוי צומח רצוף שגובהו עולה על מטר ושולטים בו שיחים שרבים מהם סבוכים וקוצניים.
בתה:
בתת-שיחים ובני-שיח – נוף צומח אופייני לחבל הים-תיכוני ולספר הים-תיכוני, עם כיסוי צומח רצוף שגבהו אינו עולה על מטר ובו שולטים שיחים, בני-שיח ועשבוניים.
בתה עשבונית – נוף צומח אופייני לחבל הים-תיכוני ולספר הים-תיכוני, עם כיסוי צומח רצוף שגבהו לא עולה על מטר אחד ובו שולטים צמחים עשבוניים. הבתות (של שיחים ובני-שיח ובתות עשבוניות) אופייניות לשטחים עם תנאים דלים (אקלים ו/או קרקע) בחבל האקלים הים תיכוני ולשטחים שעברו הפרעה.
צומח שטח – נוף צומח אופייני למדבר לא קיצוני, שבו הצמחים נמצאים בהסתברות גבוהה בכל השטח ולכל גובה המדרונות מראש המדרון (פרשת המים) ועד לתחתיתו.
שיחיה מדברית – נוף צומח אופייני למדבר עם כיסוי צומח דליל ולא רצוף, שבו שולטים שיחים.
צומח ערוצים – נוף צומח אופייני של מדבר קיצוני, שבו הצמחים מתרכזים רק במקומות שבהם בנוסף לגשם המעט שיורד, יש תוספת מי נגר ושיטפונות. זהו הצומח המאפיין את הנגב הדרומי, הערבה ואזור אילת. בערוצים ליד מקורות מים קיימת שפע של צמחייה ואז נוצרת נאת מדבר כמו בשמורת עין גדי, ובמקומות שבהם מצויים מי תהום סמוך לפני הקרקע, לרוב מלוחים (למשל: מלחת יטבתה, שבה נמצאת שמורת חי-בר או ערבת עברונה).
התפתחות חברת הצומח
חברות הצומח מתפתחות בהדרגה, כך שכל חברה משנה את תנאי בית הגידול באופן המאפשר את כניסתה של החברה הבאה. התפתחות הדרגתית זו נקראת "סוקצסיה", שלבי ההתפתחות נקראים "טור סוקצוסיוני" והחברה אליה הסוקציה מכוונת נקראת "חברת קלימקס". ברוב שטחו של האזור הים-תיכוני קיימים תנאים אקלימיים וקרקעיים המתאימים להתפתחות של צמחי חורש, אבל רק לאחר התפתחות של חברות צמחים הקדומים להם. טור הסוקצסיה הנפוץ בחבל הים תיכוני כולל את השלבים הבאים (לפי סדר): בתה, גריגה, חורש ויער.
רב-גווניות בצומח

הגורמים המשפיעים על הרב-גווניות של המינים על פני כדור הארץ בכלל וכמובן גם בארץ ישראל הם אלה:
גורמים אקלימיים: מידות החום, כמות הגשמים, משטר הרוחות ועוד.
גורמים קרקעיים – סוג הקרקע, הקובע את הפוריות שלה, כושרה לאחוז במים הניגרים, דרכי ניקוזה ועוד.
גורמים ביוטיים – בעלי החיים עם נגישות לצומח, מזיקים וחבלות בצומח, שימושי האדם בקרקע ועוד.
רב-גווניות בצומח > האקלים

ערך מורחב – אקלים מדברי
ערך מורחב – אקלים צחיח למחצה
רב-גווניות בצומח > הקרקע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רב-גווניות בצומח > ביוטיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.